“Beruniy” metro stansiyasi yaqinidagi oziq-ovqat bozorida yong‘in chiqdi

Toshkentda bugun, 18-avgust kuni tunda “Beruniy” metro stansiyasidagi “O‘zko‘rgazmasavdo” binosi yaqinidagi oziq-ovqatlar bozorida yong‘in chiqdi, deb xabar beradi “Gazeta.uz”.

Yong‘inni bartaraf qilish uchun o‘nga yaqin o‘t o‘chirish mashinasi jalb etilgan.

Bozor hududidan odamlar evakuatsiya qilindi. Bozor oldidagi yo‘l avtomobillar harakati uchun yopib qo‘yildi.

Xabar chop qilinayotgan vaqtda yong‘in o‘chirilgani haqida guvohlar xabar qildi.

Yong‘in haqida hozircha rasmiy ma’lumot yo‘q.